turjo4nis/wikipedia-bn-dump-20250701 huggingface dataset:
বাংলাদেশ টেনিস ফেডারেশন

বাংলাদেশ টেনিস ফেডারেশন টেনিসের জন্য বাংলাদেশের জাতীয় ফেডারেশন এবং এটি বাংলাদেশে টেনিস খেলা পরিচালনার জন্য দায়বদ্ধ।

ইতিহাস 

বাংলাদেশ টেনিস ফেডারেশন ১৯৭২ সালে প্রতিষ্ঠিত হয়েছিল। এটি ১৯৭৭ সালে সালে রমনার জাতীয় টেনিস কমপ্লেক্সে প্রতিষ্ঠা করা হয়। ১৯৮৫ সালে, ফেডারেশন যুক্তরাজ্যের লন্ডনে অবস্থিত আন্তর্জাতিক টেনিস ফেডারেশনের সদস্যপদ অর্জন করে। এটি বাংলাদেশের ক্রীড়া শিক্ষা প্রতিষ্টানের সাথেও যুক্ত। এই ফেডারেশন বাংলাদেশের ৮ টি টেনিস ক্লাবের সাথে সম্পর্কিত; এগুলো হলো- বরিশাল টেনিস ক্লাব, কুমিল্লা টেনিস ক্লাব, ইঞ্জিনিয়ার্স টেনিস ক্লাব, ময়মনসিংহ টেনিস ক্লাব, নওগাঁ টেনিস ক্লাব, পটুয়াখালী টেনিস ক্লাব, রাজশাহী টেনিস কমপ্লেক্স এবং সিলেট টেনিস ক্লাব।

২০১৯ সালের নভেম্বরে, মহিলা টেনিস খেলোয়াড় গুলশানের থানায় করা যৌন হয়রানির অভিযোগ ও মামলা দায়েরের পর ফেডারেশনের সাধারণ সম্পাদক গোলাম মোর্শেদকে বরখাস্ত করা হয়েছিল। ২০২০ সালে, অস্ট্রেলিয়ান ওপেনে সিনিয়র কর্মকর্তাদের সম্পূর্ণ ফেডারেশনের অর্থায়নে ভ্রমণের জন্য গণমাধ্যমে সমালোচনা হয়।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৭২-এ বাংলাদেশে প্রতিষ্ঠিত
বাংলাদেশে টেনিস
বাংলাদেশ ফেডারেশন অব ফিল্ম সোসাইটি

বাংলাদেশ ফেডারেশন অব ফিল্ম সোসাইটি (এফএফএসবি) বাংলাদেশ ফিল্ম সোসাইটির একটি সহযোগী সংস্থা। বাংলাদেশের ক্রিয়াশীল সকল চলচ্চিত্র সোসাইটির একটি ফেডারেশন হিসেবে ১৯৭৩ সালে ২৪ অক্টোবর এটি যাত্রা শুরু করে। এফএফএসবি নিয়মিতভাবে বাংলাদেশের বিভিন্ন শহরে ফিল্ম স্ক্রিনিং, ফিল্ম ফেস্টিভ্যালস, ফিল্ম অ্যাপ্রিশিয়েশন ক্রস এবং অন্যান্য ফিল্ম মেকিং সম্পর্কিত কোর্সের ব্যবস্থা করে থাকে। বছরের শেষের দিকে, সারা বাংলাদেশে সদস্যতার রোলগুলিতে এফএফএসবির ৪০ টি নিয়মিত ফিল্ম সোসাইটি ছিল।

এফএফএসবির কার্যক্রম গুলো হচ্ছে- ভাল সিনেমার প্রচার করা ও প্রচারে সহযোগিতা করা, ফিচার এবং শর্ট ফিল্মের স্ক্রিনিংয়ের জন্য তার সদস্য সংগঠনগুলিকে সহযোগিতা করা এবং একই জাতীয় উদ্যোগ গ্রহণকারী জাতীয় এবং আন্তর্জাতিক উভয় সংস্থার সাথে নিজেকে যুক্ত করে সহযোগিতা করা।

তথ্যসূত্র 

১৯৭৩-এ বাংলাদেশে প্রতিষ্ঠিত
বাংলাদেশ ভিত্তিক সাংস্কৃতিক সংগঠন
বাংলাদেশ ভিত্তিক বাণিজ্য সমিতি
দশপল্লা রাজ্য

দশপল্লা রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটির রাজধানী ছিলো বর্তমান দশপল্লা শহরের সামান্য উত্তরে অবস্থিত কুঞ্জবনগড় অঞ্চলে৷ এটি বর্তমানে ওড়িশা রাজ্যের নয়াগড় জেলায় অবস্থিত৷

ইতিহাস
বিভিন্ন নথি এবং পুরাতন পুস্তক থেকে প্রাপ্ত তথ্য অনুসারে এটা বলা যেতে পারে যে শুরুর দিকে দশপল্লা নামে কোন রাজ্য ছিল না। বরং এটি রাজপুত রাজাদের ভঞ্জ রাজবংশজ দ্বারা শাসিত বৌধ রাজ্যের অংশ ছিল। রাজা বীর ভঞ্জের সময়কালে তিনি এবং তাঁর ভাই শালভঞ্জের সম্পর্কের অবনতি ঘটে। শাল ভঞ্জ বৌধ রাজ্য ত্যাগ করে পূর্বতন জগন্নাথ সড়ক বরাবর পুরীর গজপতি রাজার নিকট যাওয়ার পরিকল্পনা করেন। তিনি এবং তার অনুগামীগণের পদ্মটোলা বনাঞ্চলে বিশ্রামরত অবস্থার খবর জানতে পেরে নয়াগড়ের রাজা তার নিকট সন্ধি-প্রস্তাব প্রেরণ করেন। সন্ধি প্রস্তাব অনুযায়ী নয়াগড়ের রাজা শাল ভঞ্জকে বৌধ রাজ্যের রাজা ঘোষিত করেন। এই খবর পেয়ে ক্রুদ্ধ বীর ভঞ্জ শাল ভঞ্জকে আটক করার জন্য সৈন্য প্রেরণ করেন। কিন্তু শাল ভঞ্জ ও নয়াগড়ের রাজা সৈন্যের কাছে তারা পরাজিত হয়। যশ বৃদ্ধির ফলে রাজা শাল ভঞ্জ নিজের রাজ্যের নাম রাখেন 'যশপল্লা', যা পরবর্তীকালে দশপল্লা নামে পরিচিতি পায়। আবার অনেক ঐতিহাসিক মনে করেন রাজা শাল ভঞ্জ মাত্র ১০ টি গ্রাম (পল্লী)-এর উপর কর্তৃত্ব কায়েম করতে সক্ষম হওয়ায় রাজ্যটির এইরূপ নাম। এই ঘটনা মোটামুটি ১৪৯৫ খ্রিস্টাব্দের সমসাময়িক। রাজা শাল ভঞ্জ তিন বছর রাজত্ব করার পর তার পুত্র নারান ভঞ্জ সিংহাসনে আরোহণ করেন।  দশপল্লার সদর বড়মূল থেকে গনিয়া, গনিয়া থেকে মধ্যখণ্ড এবং মধ্যখণ্ড থেকে পুরান দশপল্লায় স্থানান্তরিত হয়৷ রাজ্যের নবম শাসক পদ্মনাভ ভঞ্জ মৃগয়ার সময়ে লক্ষ্য করেন অদ্ভুতভাবে কোনো উপায়ে এক তিলা ঘুঘু এক শিকারী পাখিকেও হার মানায়৷ স্থানের মাহাত্ম্য কল্পনা করে তিনি তার রাজধানী পুরান দশপল্লা থেকে ঐ স্থানে নিয়ে আসেন৷ ঐ সময়ে এক কন্ধ দলপতি কুঞ্জ মালিক তাঁর হাতে পরাজিত হলে তিনি ঐ স্থানের নামকরণ করেন কুঞ্জবনগড়৷ ১৭৯৫ খ্রিস্টাব্দে গুরিচরণ দেওভঞ্জ সিংহাসনে বসেন৷

নামমাত্র রাজা
১৬৫৩ – ১৭০১ : চক্রধর দেওভঞ্জ
১৭০১ – ১৭৫৩ : পদ্মনাভ দেওভঞ্জ
১৭৫৩ – ১৭৭৫ : ত্রিলোচন দেওভঞ্জ
১৭৭৫ – ১৭৯৫ : মুকুন্দভক্ত দেওভঞ্জ
১৭৯৫ – ১৮০৫ : গুরিচরণ দেওভঞ্জ
১৮০৫ – ১৮৪৫ : কৃষ্ণচন্দ্র দেওভঞ্জ
১৮৪৫ – ১৮৬১ : মধুসূদন দেওভঞ্জ
১৮৬১ – জানুয়ারি ১৮৭৩ : নরসিংহ দেওভঞ্জ 
জানুয়ারি ১৮৭৩ – ২১ মে ১৮৭৪ : চৈতন দেওভঞ্জ

শাসকবর্গ 
২১ মে ১৮৭৪ – ১৮৯৬ : চৈতন দেওভঞ্জ
১৮৯৬ – ১১ ডিসেম্বর ১৯১৩ : নারায়ণ দেওভঞ্জ
১১ ডিসেম্বর ১৯১৩ – ১৫ আগস্ট ১৯৪৭  কিশোরচন্দ্র দেওভঞ্জ
১১ ডিসেম্বর ১৯১৩ –  ৩ মার্চ ১৯৩০ - রাজপ্রতিনিধি

তথ্যসূত্র

ওড়িশার ইতিহাস
ওড়িশার দেশীয় রাজ্য
১৫শ শতাব্দীতে ভারতে প্রতিষ্ঠিত
নয়াগড় জেলা
১৯৪৮-এ ভারতে বিলুপ্ত
বাংলাদেশ বক্সিং ফেডারেশন

বাংলাদেশ বক্সিং ফেডারেশন বাংলাদেশের জাতীয় মুষ্টিযুদ্ধ সংস্থা এবং দেশের মুষ্টিযুদ্ধ ক্রীড়া পরিচালনার দায়িত্বপ্রাপ্ত ফেডারেশন। লেফটেন্যান্ট কর্নেল এম এ লতিফ খান (অব.) ফেডারেশনের সভাপতি।

ইতিহাস
বাংলাদেশ অ্যামেচার বক্সিং ফেডারেশন ১৯৭২ সালে প্রতিষ্ঠিত হয়। ২০১২ সালে, তারা জাতীয় মহিলা মুষ্টিযুদ্ধ প্রতিযোগিতা শুরু করে।

কার্যনির্বাহী কমিটি

তথ্যসূত্র

বাংলাদেশে মুষ্টিযুদ্ধ
এশিয়ান বক্সিং কনফেডারেশনের সদস্য
১৯৭২ সালে প্রতিষ্ঠিত প্রতিষ্ঠান
বাংলাদেশের ক্রীড়া সংস্থা
ঢাকাভিত্তিক প্রতিষ্ঠান
বাংলাদেশ কারাতে ফেডারেশন

বাংলাদেশ কারাতে ফেডারেশন বাংলাদেশে কারাতের জন্য ন্যাশনাল ফেডারেশন। এটি বাংলাদেশে খেলা পরিচালনা ও নিয়ন্ত্রণের জন্য দায়বদ্ধ। দুর্নীতি দমন কমিশনের কমিশনার ডাঃ মোঃ মোজাম্মেল হক খান, বাংলাদেশ কারাতে ফেডারেশনের সভাপতি। কিয়া শ্বে হেলা বাংলাদেশ কারাতে ফেডারেশনের সাধারণ সম্পাদক।

ইতিহাস 
বাংলাদেশ কারাতে ফেডারেশন ১৯৭২ সালে বাংলাদেশ জুডো এবং কারাতে ফেডারেশন হিসেবে প্রতিষ্ঠিত হয়েছিল। ২০০১ সালে লেফটেন্যান্ট জেনারেল এম হারুন-অর-রশিদ দ্বারা বাংলাদেশ জুডো এবং কারাতে ফেডারেশন দুটি ভাগে বিভক্ত করে বাংলাদেশ কারাতে ফেডারেশন এবং বাংলাদেশ জুডো ফেডারেশন নামে নামকরণ করা হয়।

জাপান ওভারসিজ কোঅপারেশন ভলান্টিয়ারস কারাতে খেলোয়াড় নোনকাকে কারাতে ফেডারেশনের সাথে কাজ করার জন্য বাংলাদেশে পাঠিয়েছিল। মিতসুইটো ইয়োশিদো বাংলাদেশ কারাতে ফেডারেশনের কোচের দায়িত্ব পালন করেছেন। ১৯৮২ সালে, ফেডারেশন বাংলাদেশের প্রথম জাতীয় কারাতে চ্যাম্পিয়নশিপ আয়োজন করে। ২০০০ এর দশকে, জাইকা কারাতে ফেডারেশনকে কোচ সরবরাহ এবং সমর্থন বন্ধ করে দিয়েছে।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৭২-এ বাংলাদেশে প্রতিষ্ঠিত
বাংলাদেশ ভলিবল ফেডারেশন

বাংলাদেশ ভলিবল ফেডারেশন ভলিবলের জন্য বাংলাদেশের জাতীয় ফেডারেশন এবং বাংলাদেশের ভলিবল খেলা পরিচালনার জন্য দায়বদ্ধ। ঢাকা উত্তর সিটি কর্পোরেশনের মেয়র ও ব্যবসায়ী আতিকুল ইসলাম বাংলাদেশ ভলিবল ফেডারেশনের সভাপতি ও আশিকুর রহমান মিকু এর সাধারণ সম্পাদক।

ইতিহাস
বাংলাদেশ ভলিবল ফেডারেশন ১৯৭৩ সালে বাংলাদেশ সরকার প্রতিষ্ঠা করেছিল। ফেডারেশন প্রতিষ্ঠার পর থেকে পুরুষ এবং মহিলাদের জন্য জাতীয় ভলিবল টুর্নামেন্ট অনুষ্ঠিত হচ্ছে।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৭৩-এ বাংলাদেশে প্রতিষ্ঠিত
বাংলাদেশে ভলিবল
নরেন্দ্রকৃষ্ণ দেব

মহারাজা স্যার নরেন্দ্রকৃষ্ণ দেব বাহাদুর, কে.সি.আই.ই  (English Maharaja Sir Narendrakrishna Deb, Bahadur, KCIE)  (ইং ১০ অক্টোবর  ১৮২২ - ২০  শে মার্চ  ১৯০৩) কলকাতার  শোভাবাজার রাজ পরিবারের প্রতিষ্ঠাতা মহারাজা নবকৃষ্ণ দেবের পৌত্র ও রাজা রাজকৃষ্ণ দেবের পুত্র।

জন্মবৃত্তান্ত
নরেন্দ্রকৃষ্ণ দেব ইংরাজী ১৮২২ সালের ১০ ই অক্টোবর কলকাতার শোভাবাজার রাজপরিবারে জন্ম গ্রহণ করেন। ১৮৩৯ সাল পর্যন্ত তিনি হিন্দু কলেজের ছাত্র ছিলেন। ইংরেজি, আরবি, ফারসি, হিন্দুস্থানি ও বাংলা ভাষায় তার যথেষ্ট জ্ঞান ছিল।

প্রভাব 

মহারাজ নরেন্দ্রকৃষ্ণ তার সময়ে একজন সৰ্ব্বজন-বিদিত ও সম্মানিত ব্যক্তি ছিলেন। সাধারণ রাজকাৰ্য্য ছাড়াও বিভিন্ন সভা-সমিতিতে তিনি অবাধে যোগ দিতেন। সরকার কর্তৃক তিনি ডেপুটি ম্যাজিস্টেট ও ডেপুটি কালেক্টরের পদে নিয়োজিত হয়েছিলেন। কলকাতা পৌর শাসনের কমিশনার পদেও আসীন ছিলেন। পরে সরকারি পদ পরিত্যাগ তৎকালীন রাজনীতিতে অংশগ্রহণ করেন। ১৮৬১ সালে তিনি ব্রিটিশ ইন্ডিয়ান অ্যাসোসিয়েশনের সভাপতি ও পরে সহ-সভাপতি রূপে এই প্রতিষ্ঠানের সঙ্গে জড়িত ছিলেন। সুরেন্দ্রনাথ বন্দ্যোপাধ্যায়ের সঙ্গে সিভিল সার্ভিসে বয়স সম্বন্ধীয় আন্দোলনও যোগ দেন। এব্যাপারে তিনি  ১৮৭৭ সালের ২৪ শে মার্চের  ইন্ডিয়ান অ্যাসোসিয়েশনের সভায় সভাপতিত্ব করেন। ম্যাঞ্চেস্টারে প্রস্তুত কাপড়ের আমদানি শুল্ক রহিত না করার দাবি নিয়ে যে প্রতিনিধি দল ১৮৭৮ সালে লর্ড লিটনের কাছে যায়, তার নেতৃত্ব তিনিই করেন। কলকাতায় অনুষ্ঠিত ভারতের দ্বিতীয় জাতীয় সম্মেলনের শেষ দিনের সভাপতি হয়েছিলেন তিনি। ভারতীয় সঙ্গীত সমাজের সভাপতি ছিলেন। মহারাজ নরেন্দ্রকৃষ্ণ বড়-লাটের মন্ত্রণা-সভার একজন সদস্যপদেও নির্বাচিত হয়েছিলেন । ব্রিটিশ সরকার কর্তৃক তিনি নাইট ( কে.সি. আই. ই.) উপাধি লাভ করেন। 
তিনি বহু গঠনমূলক ও সামাজিক কাজে অংশ নিতেন। কলকাতা বিশ্ববিদ্যালয়, মেয়ো হাসপাতাল,জাতীয় গ্রন্থাগার প্রভৃতি প্রতিষ্ঠানের সাথে নানাভাবে জড়িত ছিলেন। ডায়মন্ড হারবারের কাছে দক্ষিণ চব্বিশ পরগণা জেলার সবচেয়ে পুরাতন হটুগঞ্জ হাই স্কুলের প্রতিষ্ঠাতা তিনি। পরে বিদ্যালয়টি তার নামানুসারে হটুগঞ্জ মহারাজা নরেন্দ্র কৃষ্ণ হাই স্কুল নামেই পরিচিত হয়।

মৃত্যু

ইংরাজী ১৯০৩ সালের ২০ শে মার্চ নরেন্দ্রকৃষ্ণ দেব প্রয়াত হন।

তথ্যসূত্র 

১৮৫২-এ জন্ম
১৯০৩-এ মৃত্যু
কলকাতা জেলার ব্যক্তি
ভারতীয় ব্যক্তি
ভারতের রাজা
১৮২২-এ জন্ম
১৯০৪-এ মৃত্যু
বাঙালি জমিদার
কলকাতার রাজনীতিবিদ
১৯শ শতাব্দীর ভারতীয় রাজনীতিবিদ
নোমান হাবিব

নোমান হাবিব (; ১৩ সেপ্টেম্বর ১৯৭৯ - ১১ অক্টোবর ২০১১) একজন পাকিস্তানি ক্রিকেটার ছিলেন। তিনি খান রিসার্চ ল্যাব, পেশোয়ার ক্রিকেট অ্যাসোসিয়েশন, পেশোয়ার প্যান্থারসের হয়ে খেলেছেন। হাবিব ৬৩টি প্রথম শ্রেণির ম্যাচ, ৩০টি লিস্ট এ ক্রিকেট ম্যাচ এবং ৩টি- টোয়েন্টি২০ ম্যাচ খেলেছেন।  ২০১১ সালের ১১ ই অক্টোবর তাকে মৃত অবস্থায় পাওয়া যায়।

তথ্যসূত্র

বহিঃসংযোগ 

 

১৯৭৯-এ জন্ম
২০১১-এ মৃত্যু
পাকিস্তানি ক্রিকেটার
পেশাওয়ারের ক্রিকেটার
খাইবার পাখতুনখোয়ার ক্রিকেটার
পেশাওয়ার প্যান্থার্সের ক্রিকেটার
খান রিসার্চ ল্যাবরেটরিজের ক্রিকেটার
পেশাওয়ার থেকে আগত ক্রিকেটার
পূর্বে নিখোঁজ ব্যক্তি
খুনের শিকার পুরুষ
পাকিস্তানি খুনের শিকার
পাকিস্তান টেলিকমিউনিকেশন কোম্পানি লিমিটেডের ক্রিকেটার
নকাল্পনিক রচনা

অকাল্পনিক রচনা বলতে এমন যেকোনও লিখিত বিষয়বস্তু বা নথিকে বোঝায়, যা আপাতদৃষ্টিতে বিশ্বস্ততার সাথে কোনও ঘটনা, স্থান, কাল বা পাত্র সম্পর্কে সঠিক ও বাস্তবিকভাবে সত্য তথ্য প্রদান করে।  অকাল্পনিক রচনার বিষয়বস্তু বস্তুনিষ্ঠ কিংবা ব্যক্তিনিষ্ঠ দৃষ্টিকোণ থেকে উপস্থাপন করা হতে পারে এবং কদাচিৎ গল্প বা কাহিনীর মতোও রচিত হতে পারে। নকাল্পনিক রচনাগুলি গদ্যসাহিত্যের একটি প্রধান শাখা বা শ্রেণী। 
নকাল্পনিক রচনার বিপরীত শাখাটি হল কল্পকাহিনী বা কথাসাহিত্য, যেখানে স্থান, কাল ও পাত্র সম্পর্কে তথ্যগুলি আংশিক বা সম্পূর্ণভাবে কাল্পনিক হয়ে থাকে।

নকাল্পনিক রচনাতে যেসব বর্ণনা থাকে, তা সম্পূর্ণ সঠিক বা সত্য হতে পারে বা না-ও হতে পারে। তবে নকাল্পনিক রচনার রচয়িতারা বিশ্বস্ততার সাথে সত্য ও সঠিক তথ্য লিখেছেন বলে দাবী করেন এবং পাঠকেরাও পড়ার সময় এ ব্যাপারটি মেনে নিয়েই পড়েন।

খাদ্য, পানীয়, স্বাস্থ্য, জীবনচর্যা, ক্রীড়া, শখ, শিল্পকলা, জীবনী, ব্যবসা, শিক্ষা, আকরগ্রন্থ, বিনোদন, ইতিহাস, ভাষা, ভ্রমণ, গৃহ, বাগানচর্চা, ধর্ম, রাজনীতি, ইতিহাস, বিজ্ঞান, প্রকৃতি, হাস্যরস, ইত্যাদি বিভিন্ন বিষয়ে নকাল্পনিক রচনা রচিত হতে পারে।

নকাল্পনিক রচনার প্রকারভেদ

উচ্চশিক্ষায়তনিক গবেষণাপত্র 
উচ্চশিক্ষায়তনিক প্রকাশনা 
বর্ষপঞ্জি 
আত্মজীবনী 
জীবনী 
নীলনকশা 
গ্রন্থ প্রতিবেদন 
সৃজনশীল নকাল্পনিক রচনা 
নকশা নথি 
রেখাচিত্র 
দিনলিপি 
অভিধান 
বাস্তব তথ্যভিত্তিক টেলিভিশন  (যেমন, টেলিভিশন প্রামাণ্যচিত্রসমূহ)
বিশ্বকোষ 
প্রবন্ধ 
নির্দেশিকা ও সারগ্রন্থ 
হাতবই 
ইতিহাস 
সাময়িকী 
সাংবাদিকতা 
পত্র 
পত্রসংকলন 
সাহিত্য সমালোচনা 
স্মৃতিকথা 
বিবিধ রচনাসংগ্রহ 
প্রাকৃতিক ইতিহাস 
 নকাল্পনিক চলচ্চিত্র (যেমন প্রামাণ্যচিত্র)
দর্শন
আলোকচিত্র
লোকগ্রাহ্য বিজ্ঞান 
আত্ম-সহায় 
বিজ্ঞান গ্রন্থ 
বৈজ্ঞানিক গবেষণাপত্র 
সংবিধি 
কারিগরি রচনা 
পাঠ্যপুস্তক 
সমার্থশব্দকোষ 
ধর্মতত্ত্ব 
ভ্রমণকাহিনী

তথ্যসূত্র

নকাল্পনিক রচনা
বর্গ (সৃষ্টিকর্মের প্রকার)
বাংলাদেশ জুডো ফেডারেশন

বাংলাদেশ জুডো ফেডারেশন বাংলাদেশে জুডোর জাতীয় ফেডারেশন। এটি বাংলাদেশে জুডো খেলা পরিচালনা ও নিয়ন্ত্রণের জন্য দায়িত্বপ্রাপ্ত।

ইতিহাস 
উপমহাদেশ এই খেলাটি তেমন জনপ্রিয় না হলেও স্বাধীনতার পর বাংলাদেশে জুডো ফেডারেশন ১৯৭২ সালে বাংলাদেশ জুডো এবং কারাতে ফেডারেশন হিসাবে প্রতিষ্ঠিত হয়েছিল। ২০০১ সালে, বাংলাদেশ জুডো এবং কারাতে ফেডারেশন দুটি আলাদা করা হয়। বাংলাদেশ জুডো ফেডারেশন এবং বাংলাদেশ কারাতে ফেডারেশন, বাংলাদেশের রাষ্ট্রপতি শাহাবুদ্দিন আহমেদ এবং বাংলাদেশ সেনাবাহিনীর প্রধান লেফটেন্যান্ট জেনারেল এম হারুন-অর-রশিদ দ্বারা বিভক্ত হয়েছিল। ২০২০ সালের ১৪ মার্চ জাপান জুডো ফেডারেশন বাংলাদেশ জুডো ফেডারেশনকে সরঞ্জাম দান করে।

২০১৯ সালে, বাংলাদেশ জুডো ফেডারেশনের সভাপতি ব্রিগেডিয়ার জেনারেল এসকে আবু বাকের, সাধারণ সম্পাদক একেএম সেলিমের বিরুদ্ধে অভিযোগ করেছিলেন। এর ফলে জাতীয় ক্রীড়া পরিষদ তার বিরুদ্ধে তদন্তে নেমেছিল।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৭২-এ বাংলাদেশে প্রতিষ্ঠিত
বাংলাদেশ জিমনাস্টিকস ফেডারেশন

বাংলাদেশ জিমনাস্টিকস ফেডারেশন বাংলাদেশের জিমনাস্টিকসের জন্য জাতীয় ফেডারেশন এবং এটি বাংলাদেশে এই ক্রীড়া পরিচালনার জন্য দায়বদ্ধ। শেখ বশির আহমেদ মামুন বাংলাদেশ জিমনাস্টিকস ফেডারেশনের সভাপতি।

ইতিহাস
বাংলাদেশ জিমনাস্টিকস ফেডারেশন ১৯৭২ সালে প্রতিষ্ঠিত হয়েছিল এবং পরের বছর সরকারী স্বীকৃতি পেয়েছিল। ১৯৭৩ সালের নভেম্বরে বাংলাদেশে প্রথমবারের মতো জাতীয় জিমনাস্টিকস প্রতিযোগিতা অনুষ্ঠিত হয়েছিল। ১৯৭৪ সালে, মহিলা জিমনাস্টিকের জন্য প্রতিযোগিতা শুরু হয়েছিল। আগস্ট ২০১৯ এ, জাপান ফেডারেশনকে ১.২ মিলিয়ন টাকা মূল্যের সরঞ্জাম দান করেছে।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৭২-এ বাংলাদেশে প্রতিষ্ঠিত
বাংলাদেশে জিমন্যাস্টিকস
বেসামরিক-সামরিক সম্পর্ক

বেসামরিক-সামরিক সম্পর্ক বলতে বেসামরিক সমাজ (আর তার বেসামরিক কর্তৃপক্ষ) ও একে রক্ষা করার জন্য প্রতিষ্ঠিত সামরিক সংগঠন বা সংগঠনসমূহের মধ্যে সম্পর্ককে বোঝায়। বেসামরিক-সামরিক সম্পর্ক হল একটি বৈচিত্র্যময় ও আদর্শগত ক্ষেত্র, যা ব্যবস্থাপনা, সমাজবিজ্ঞান ও নীতি-নির্ধারণী প্রক্রিয়াকে কেন্দ্র করে বিচরণ করে। আরও স্পষ্টভাবে বললে, এটি একটি সমাজের বেসামরিক কর্তৃপক্ষের সঙ্গে তার সামরিক কর্তৃপক্ষের সম্পর্ককে বর্ণনা করে। "কোন রাষ্ট্রের লক্ষ্য হল পেশাগত সামরিক শক্তিকে গুরুত্বপূর্ণ জাতীয় নিরাপত্তার স্বার্থে সেবা প্রদানের উদ্দেশ্যে সশস্ত্রভাবে প্রস্তুত করা, একইসাথে ক্ষমতার অপব্যবহারের বিরুদ্ধে প্রতিরোধ গড়ে তোলা যা ঐ দেশের জনগণের কল্যাণকে বাধাগ্রস্ত করতে পারে।" সামরিক—বেসামরিক সম্পর্ক নিয়ে অধ্যয়নে প্রায়শই এই স্বতঃসিদ্ধ আদর্শিক ধারণা গ্রহণ করা হয় যে, কোন দেশের কৌশলগত সিদ্ধান্ত-গ্রহণ-সংক্রান্ত চূড়ান্ত দায়িত্ব কোন সামরিক বাহিনীর (সামরিক স্বৈরশাসনের) তুলনায় বেসামরিক রাজনৈতিক নেতৃত্বের (সেনাবাহিনীর বেসামরিক নিয়ন্ত্রকের) হাতে থাকা অধিক উত্তম।

তথ্যসূত্র

বহিঃসংযোগ
Center for Civil Military Relations, Naval Postgraduate School 
Irregular Warfare: New Challenges for Civil Military Relations
Homeland Security and U.S. Civil Military Relations
The Limits of American Power and Civil-Military Relations: A Framework For Discussion
American Civil-Military Relations: New Issues, Enduring Problems
Civil-Military Relations in Afghanistan
Colombia: Civil-Military Relations in the Midst of War 
Civil-Military Relations and the 2007 Elections in Pakistan: Impact on the Regional Security Environment
Civil-Military Relations in a Neo-Kantian World, 1886–1992
Civil-Military Relations in Latin America: The Hedgehog and the Fox Revisited
Civil-military Relations and Political Stability
Civil-Military Relations in Emerging Democracies as Found in the Articles of Armed Forces & Society 
Third Generation Civil-Military Relations and the ‘New Revolution in Military Affairs’
 Lawrence Sondhaus: Civilian and Military Power, in: 1914-1918-online. International Encyclopedia of the First World War.

 
রাষ্ট্রবিজ্ঞানের তত্ত্ব
সামরিক সমাজবিজ্ঞান
বাংলাদেশ আর্চারি ফেডারেশন

বাংলাদেশ আর্চারি ফেডারেশন হল তীরন্দাজের জন্য বাংলাদেশের জাতীয় ফেডারেশন এবং এটি বাংলাদেশে এই খেলা পরিচালনার জন্য দায়বদ্ধ। কাজী রাজিব উদ্দিন আহমেদ ফেডারেশনের সাধারণ সম্পাদক। এম মইনুল ইসলাম বাংলাদেশ আর্চারি ফেডারেশনের সভাপতি।

ইতিহাস 
বাংলাদেশ আর্চারি ফেডারেশন ২০০১ সালে প্রতিষ্ঠিত হয়েছিল। এটি ২০০৩ সালে ওয়ার্ল্ড আর্চারি ফেডারেশনের একটি অনুমোদিত প্রতিষ্ঠানে পরিণত হয়। নভেম্বর ২০১৯ এ, ফাউন্ডেশনটি তীর আটার মালিকানাধীন প্রতিষ্ঠান সিটি গ্রুপের স্পনসরশিপ পেয়েছে। ২০২০ অলিম্পিকে এই প্রতিষ্ঠান থেকে অংশ নেয়া খেলোয়াড় সেরা ১৬ পর্যন্ত যেতে পেরেছিল।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
২০০১-এ বাংলাদেশে প্রতিষ্ঠিত
বাংলাদেশে তীরন্দাজী
বাংলাদেশ অ্যাথলেটিক্স ফেডারেশন

বাংলাদেশ অ্যাথলেটিক্স ফেডারেশন অ্যাথলেটিক্সের জন্য বাংলাদেশের জাতীয় ফেডারেশন এবং এটি বাংলাদেশে এই ক্রীড়া পরিচালনার জন্য দায়বদ্ধ। আবদুর রকিব মান্টু বাংলাদেশ অ্যাথলেটিক্স ফেডারেশনের সাধারণ সম্পাদক। মো. তোফাজ্জল হোসেন মিয়া ফেডারেশনের সভাপতি।

ইতিহাস 
শেখ মুজিবুর রহমান মন্ত্রিসভা বাংলাদেশের স্বাধীনতার পর ১৯৭২ সালে বাংলাদেশ অ্যাথলেটিক্স ফেডারেশন প্রতিষ্ঠা করে। এই ফেডারেশন বঙ্গবন্ধু জাতীয় স্টেডিয়ামে অনুশীলন করে। স্টেডিয়ামের ট্র্যাকগুলি ক্ষতিগ্রস্ত হওয়ায় এবং ২০২০ সালে বঙ্গবন্ধু জাতীয় স্টেডিয়ামে ক্ষতির কারণে চট্টগ্রামে ইভেন্টগুলি অনুষ্ঠিত হয়েছিল।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৭২-এ বাংলাদেশে প্রতিষ্ঠিত
বাংলাদেশে অ্যাথলেটিকস
গঙ্গাপুর রাজ্য

গঙ্গাপুর রাজ্য, ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৯০৫ খ্রিস্টাব্দ পর্যন্ত এটি পূর্বাঞ্চলীয় রাজ্য এজেন্সির ছোটনাগপুর রাজ্যসমষ্টির অন্তর্গত ছিলো৷

প্রায় ৬৪৫৪বর্গ কিলোমিটার জুড়ে বিস্তৃত এই গঙ্গাপুর রাজ্যটির ১৯৪১ খ্রিস্টাব্দে নথিভূক্ত জনসংখ্যা ছিল ৩,৯৮,১৭১ জন। সমগ্র জনসংখ্যার একটি সিংহভাগ অংশই ওড়িয়া ভাষাভাষী ছিল।  ১৯৪৮ খ্রিস্টাব্দের ১লা জানুয়ারি তারিখে রাজ্যটি ভারতীয় অধিরাজ্যের অন্তর্ভুক্ত হয়। গঙ্গাপুর রাজ্যের রাজধানী ছিল বর্তমান ওড়িশার সুন্দরগড় জেলার সুন্দরগড় শহর।

ইতিহাস
গঙ্গাপুর রাজ্য পূর্বে সম্বলপুরের একটি সামন্ত রাজ্য ছিল। ১৮২১ খ্রিস্টাব্দে ব্রিটিশ কর্তৃপক্ষ গঙ্গাপুর অঞ্চলের উপর সম্বলপুরের সামন্ততান্ত্রিক শাসন বাতিল করে দেয় এবং ব্রিটিশ সনদ গঠন করে গঙ্গাপুরকে একটি পৃথক স্বাধীন দেশীয় রাজ্য হিসেবে স্বীকৃতি দেওয়া হয়।

শাসকবর্গ
১৮৭৪ খ্রিস্টাব্দের পর থেকে গঙ্গাপুরের শাসকগণ রাজা উপাধিতে ভূষিত হতেন। 
.... – ১৮০৪                বৈজনাথ শেখরদেও
১৮০৪ – ১৮২০                ইন্দ্র শেখরদেও
১৮২০ – ২৬ ফেব্রুয়ারি ১৮৩১         পরশুরাম শেখরদেও
১৮৩১ – ১৮৫২                জগদেব শেখরদেও
১৮৫২ – ১৮৫৮                চন্দ্রভানু শেখরদেও
১৮৫৮                       মদনমোহন শেখরদেও
২৮ অক্টোবর ১৮৫৮ – ১৮৭৪         রঘুনাথ শেখরদেও

রাজা
১৮৭৪ – ১৯১৭                রঘুনাথ শেখরদেও (১৯১৫ থেকে মহারাজজা ব্যবহার)
১০ জুন ১৯১৭ – ৫ মে ১৯৩০  ভবানীশঙ্কর শেখরদেও
 ৫ মে ১৯৩০ – ২৬ ডিসেম্বর ১৯৩৮  বীর মিত্রপ্রতাপ শেখরদেও
 ৫ মে ১৯৩০ – ২৬ ডিসেম্বর ১৯৩৮ কুরূপমের রাণী জানকী রত্নয়াম্মার্জ্জী (স্ত্রী) — রাজপ্রতিনিধি 
২৬ ডিসেম্বর ১৯৩৮ – ১৫ আগস্ট ১৯৪৭  বীর প্রতাপ শেখরদেও
২৬ ডিসেম্বর ১৯৩৮ – ২৭ নভেম্বর ১৯৪৪  কুরূপমের রাণী জানকী রত্নয়াম্মার্জ্জী (স্ত্রী) — রাজপ্রতিনিধি

তথ্যসূত্র

ওড়িশার ইতিহাস
ওড়িশার দেশীয় রাজ্য
১৮০৪-এ ভারতে প্রতিষ্ঠিত
সুন্দরগড় জেলা
১৯৪৮-এ ভারতে বিলুপ্ত
বাংলাদেশ শুটিং স্পোর্টস ফেডারেশন

বাংলাদেশ শুটিং স্পোর্ট ফেডারেশন হচ্ছে বাংলাদেশের একটি জাতীয় ক্রীড়া ফেডারেশন যেটি শুটিং স্পোর্টের প্রচার এবং নিয়ন্ত্রণের জন্য দায়িত্বপ্রাপ্ত।

ইতিহাস 

বাংলাদেশ শুটিং স্পোর্ট ফেডারেশন ১৯৫৫ সালে লেফটেন্যান্ট কর্নেল হেসামুদ্দিন আহমেদ প্রতিষ্ঠা করেছিলেন। ফেডারেশনটি ঢাকার গুলশানে অবস্থিত। লেফটেন্যান্ট জেনারেল আতাউল হাকিম সরোয়ার হাসান বাংলাদেশ শুটিং স্পোর্টস ফেডারেশনের সভাপতি।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৫৫-এ পূর্ব পাকিস্তানে প্রতিষ্ঠিত
গুঠিয়ার সন্দেশ

গুঠিয়ার সন্দেশ হলো বাংলাদেশের বরিশালের গুঠিয়া নামক স্থানে উৎপন্ন বিশেষ এক ধরনের সন্দেশ। এ সন্দেশের একটি বিশেষত্ব হলো এতে গরুর দুধের টাটকা ঘ্রাণ পাওয়া যায়।

ইতিহাস
গুঠিয়ার সন্দেশ ১৯৬২ সালে প্রথম প্রস্তুত করেন সতীশ চন্দ্র দাশ নামক একজন ময়রা। তিনি পশ্চিমবঙ্গের নদীয়া জেলা হতে সন্দেশ প্রস্তুতের কৌশল শিখে আসেন। পরে দেশে ফিরে তিনি সেই কৌশলের সঙ্গে নিজের অভিজ্ঞতার সমন্বয়ে এই সন্দেশ প্রস্তুত করেন যা স্বাদে ও গুণে ভালো হওয়ায় অল্প সময়েই খ্যাতি অর্জন করে। গুঠিয়া নামক স্থানে উৎপত্তি বলে এটি গুঠিয়ার সন্দেশ নামেই পরিচিত হয়ে উঠে।

উপকরণ
গরুর দুধের ছানা
চিনি
কিসমিস

প্রস্তুতপ্রণালী
গুঠিয়ার সন্দেশ তৈরিতে প্রধানত গরুর দুধই ব্যবহৃত হয়। সাধারণত ৬-৭ কেজি দুধে ১ কেজি ছানা তৈরি করা হয়। এরপর ছানার সঙ্গে ১ কেজি চিনি মিশিয়ে অল্প জ্বাল দিতে হয়। তারপর ২০ থেকে ৩০ মিনিট পর পাকিয়ে অল্প আঁচে ৫ মিনিট রাখলেই সন্দেশের কাঁচামাল তৈরি হয়ে যায়। এরপর এই ছানার মিশ্রণ পরিমাণমতো নিয়ে কাঠের ওপরে রেখে সন্দেশের আকার দেওয়া হয়। সৌন্দর্যের জন্য সন্দেশের উপর কিসমিস দেয়া হয়।

তথ্যসূত্র

বাংলাদেশী মিষ্টান্ন
বাংলাদেশী রন্ধনশৈলী
বাংলাদেশ বাস্কেটবল ফেডারেশন

বাংলাদেশ বাস্কেটবল ফেডারেশন বাংলাদেশে বাস্কেটবলের জন্য জাতীয় ফেডারেশন এবং এটি বাংলাদেশের বাস্কেটবল খেলা পরিচালনার জন্য দায়বদ্ধ। ডাঃ মোস্তফা জালাল মহিউদ্দিন বাংলাদেশ বাস্কেটবল ফেডারেশনের সভাপতি।

ইতিহাস 
বাংলাদেশ বাস্কেটবল ফেডারেশন ১৯৭২ সালে জাতীয় ক্রীড়া পরিষদের অধীনে প্রতিষ্ঠিত হয়েছিল। এটি এফআইবিএর একটি সহযোগী সদস্য (ফেডারেশন ইন্টারনেশনাল ডি বাস্কেটবল বাস্কেটবল অ্যামেচার)। ফেডারেশন বাংলাদেশের একমাত্র সক্রিয় বাস্কেটবল জিমনেসিয়াম ধানমন্ডি কাঠের ফ্লোর জিমনেসিয়ামের মালিক। এটি প্রস্তাবিত শেখ কামাল স্পোর্টস কমপ্লেক্সের মাঠ হারাতে বসেছে।

বাংলাদেশ অলিম্পিক অ্যাসোসিয়েশন ২০১৮ সালের নভেম্বরে একজন মহিলা খেলোয়াড়কে লাঞ্ছিত করার অভিযোগে জাতীয় মহিলা বাস্কেটবল দলের কোচ সবুজ মিয়াকে সাময়িক বরখাস্ত করেছে।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৭২-এ বাংলাদেশে প্রতিষ্ঠিত
বাংলাদেশে বাস্কেটবল
বাংলাদেশ গল্‌ফ ফেডারেশন

বাংলাদেশ গল্‌ফ ফেডারেশন হল গল্‌ফের জন্য বাংলাদেশের জাতীয় ফেডারেশন এবং এটি বাংলাদেশে এই খেলা পরিচালনার জন্য দায়বদ্ধ। বাংলাদেশ সেনাবাহিনীর চিফ অব আর্মি স্টাফ ওয়াকার-উজ-জামান বাংলাদেশ গল্‌ফ ফেডারেশনের সভাপতি।

ইতিহাস 
বাংলাদেশ গল্‌ফ ফেডারেশন ২০০১ সালে প্রতিষ্ঠিত হয়েছিল। বাংলাদেশ গল্‌ফ ফেডারেশন বাংলাদেশ অলিম্পিক অ্যাসোসিয়েশনের সাথে যুক্ত। এটি যুব ও ক্রীড়া মন্ত্রণালয়ের জাতীয় ক্রীড়া পরিষদের অধীনস্থ। ফেডারেশনের সাথে বাংলাদেশের ১৪ টি গল্‌ফ ক্লাব যুক্ত রয়েছে। এর সাথে যুক্ত ক্লাবগুলি হল আর্মি গল্‌ফ ক্লাব, বাংলাদেশ অর্ডন্যান্স ফ্যাক্টরি গল্‌ফ ক্লাব, ভাটিয়ারি গল্‌ফ অ্যান্ড কান্ট্রি ক্লাব, বগুড়া গল্‌ফ ক্লাব, ঘাটাইল গল্‌ফ ক্লাব, যশোর গল্‌ফ এবং কান্ট্রি ক্লাব, কুর্মিটোলা গল্‌ফ ক্লাব, ময়নামতি গল্‌ফ এবং কান্ট্রি ক্লাব, রংপুর গল্‌ফ ক্লাব, এবং সাভার গল্‌ফ ক্লাব।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৯৮-এ বাংলাদেশে প্রতিষ্ঠিত
বাংলাদেশে গলফ
বাংলাদেশ রোয়িং ফেডারেশন

বাংলাদেশ রোয়িং ফেডারেশন নৌ চালনা বা নৌকা বাইচের জন্য বাংলাদেশের জাতীয় ফেডারেশন এবং এটি বাংলাদেশে এই খেলা পরিচালনার জন্য দায়বদ্ধ। মোল্লা এম আবু কায়সার সভাপতি এবং হাজী এম খোরশেদ আলম বাংলাদেশ রোয়িং ফেডারেশনের সাধারণ সম্পাদক।

ইতিহাস 
বাংলাদেশ রোয়িং ফেডারেশন ১৯৭৪ সালে প্রতিষ্ঠিত হয়েছিল। এটি বাংলাদেশের ঐতিহ্যবাহী নৌকা বাইচ এবং আধুনিক নৌকা বাইচ প্রতিযোগিতার মধ্যে একটি সেতুবন্ধন তৈরি করেছে। বাংলাদেশ রোয়িং ফেডারেশন বাংলাদেশে নৌকা বাইচ অনুষ্ঠানের আয়োজন করে। এটি আন্তর্জাতিক রোয়িং ফেডারেশনের একটি জাতীয় সদস্য।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৭৬-এ বাংলাদেশে প্রতিষ্ঠিত
বাংলাদেশ উশু ফেডারেশন

বাংলাদেশ উশু ফেডারেশন বাংলাদেশে উশুর জাতীয় ফেডারেশন। এটি বাংলাদেশে উশু খেলা পরিচালনা ও নিয়ন্ত্রণের জন্য দায়বদ্ধ। শিফু দিলদার হাসান দিল বাংলাদেশ উশু ফেডারেশনের সাধারণ সম্পাদক।

ইতিহাস 
বাংলাদেশ উশু ফেডারেশন ২০০৭ সালে বাংলাদেশ উশু সমিতি নামে প্রতিষ্ঠিত হয়েছিল। ২০১৮ সালে, বাংলাদেশ উশু অ্যাসোসিয়েশনের নাম পরিবর্তন করে জাতীয় ক্রীড়া পরিষদ কর্তৃক বাংলাদেশ উশু ফেডারেশনে নামকরণ করা হয়েছিল।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
২০০৭-এ বাংলাদেশে প্রতিষ্ঠিত
বাংলাদেশ স্কোয়াশ র‌্যাকেট ফেডারেশন

বাংলাদেশ স্কোয়াশ র‌্যাকেট ফেডারেশন হল বাংলাদেশে স্কোয়াশের জাতীয় ফেডারেশন এবং এটি বাংলাদেশে স্কোয়াশ র‍্যাকেট খেলা পরিচালনার জন্য দায়বদ্ধ। সংসদ সদস্য ফারুক খান বাংলাদেশ স্কোয়াশ র‌্যাকেট ফেডারেশনের সভাপতি। সোহেল হামিদ বাংলাদেশ স্কোয়াশ র‌্যাকেট ফেডারেশনের সেক্রেটারি জেনারেল।

ইতিহাস 
বাংলাদেশ স্কোয়াশ র‌্যাকেট ফেডারেশন ১৯৭৮ সালে প্রতিষ্ঠিত হয়েছিল।

২০১৯ সালের আগস্টে, ফেডারেশনের নির্বাহী সদস্য হেদায়েতুল্লাহ তুরকি ফেডারেশনের সাধারণ সম্পাদক জাহাঙ্গীর হামিদ সোহেলকে দুর্নীতি ও স্বৈরাচারের সাথে জড়িত থাকার জন্য অভিযুক্ত করেছিলেন। তিনি সেক্রেটারির বিরুদ্ধে ৪.৭ মিলিয়ন টাকা আত্মসাতের অভিযোগ করেন।

তথ্যসূত্র 

ঢাকা ভিত্তিক সংগঠন
বাংলাদেশে ক্রীড়া পরিচালনা পরিষদ
১৯৭৮-এ বাংলাদেশে প্রতিষ্ঠিত